คือหนูมีลูกและตอนคลอดได้ฝั่งเข็มยาคุมพอถึงกำหนดเอาออกไม่กล้าไปค้ะจนเลยมาถึงตอนนี้ตอนที่ฝั่งก็ปี2558ค้ะแล้วทีนี้ประจำเดือนแรกๆก็มาปกติผ่านใปสัก4-5เดือนก็เริ่มมาไม่ปกติแล้วค่ะบ้างทีก็ไม่มา5-6เดือนติดบางทีก็มาตลอดทั้งเดือนพอหลังๆมาเหมือนประจำเดือนมากระปิดกะปรอยค่ะอยากทราบว่าทีประจำเดือนมาไม่ปกติแล้วส่วนหนึ่งเป็นการที่เราไม่ได้ไปเอาเข็มยาคุมออกใช่ไหมค่ะแล้วแบบนี้จะมีอันตรายไหม แล้วจะมีโอกาศมีลูกอีกไหมค้ะ
สวัสดีค่ะ การใช้ยาฝังคุมกำเนิดนั้น เป็นการคุมกำเนิดที่มีประสิทธิภาพสูงในขณะที่ยาฝังยังไม่หมดอายุ ซึ่งยาฝังจะอยู่ได้ 3-5 ปีขึ้นกับชนิดของยา หลังยาหมดอายุแล้ว แนะนำให้ไปเอาออก เพราะในยาฝังอาจจะยังมีฮอร์โมนเพศที่ค้างและปล่อยออกมาเรื่อยๆได้อยู่ โดยที่ไม่ได้มีประสิทธิภาพพอจะคุมกำเนิด แต่อาจทำให้เกิดผลข้างเคียง เช่นเลือดออกผิดปกติทางช่องคลอด ประจำเดือนมาไม่สม่ำเสมอได้ไม่ได้มีอันตรายในระยะยาวค่ะ แนะนำให้ตอนนี้ไปนำยาที่ฝังไว้ออก สังเกตรอบเดือนหลังเอายาฝังออกอีกครั้ง ถ้าไม่ได้มีปัญหาเกี่ยวกับมดลูกหรือรังไข่อีก ประจำเดือนควรจะกลับมาเป็นปกติ มาทุกเดือน และสามารถตั้งครรภ์ได้ตามปกติ